stanford-oval/wikipedia huggingface dataset:
אבאויסולנוק

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת סיקסו
 מושל:  Pál Rácz
 שטח:  8.65 קמ"ר
 אוכלוסייה:  ‏
  ‑ בכפר:  227 (1 בינואר 2024)
 קואורדינטות:  48°22′24″N 20°58′32″E﻿ / ﻿48.373211111111°N 20.975619444444°E﻿ / 48.373211111111; 20.975619444444 
 אזור זמן:  UTC +1
 http://selyeb.hu/abaujszolnok/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אבאויסולנוק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אבאויסולנוק  he tabBackground:;tabBorder:#aaa;defaultTab:0;
אבאויסולנוק (בהונגרית: Abaújszolnok) הוא כפר זעיר במחוז בורשוד-אבאוי-זמפלן שבצפון מזרח הונגריה.
באבאויסולנוק התגוררו יהודים בודדים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 8 |  |
| 1880 | 14 | 380 |
| 1910 | 6 |  |
| 1920 | 4 |  |
| 1930 | 6 |  |
| 1941 | 4 | 405 |
אאודי Q5

| --- | --- |

 מאפיינים כלליים
 יצרן:  אאודי
 שנות ייצור:  2008-היום
 הרכבה:  גרמניה, סין, מקסיקו, מלזיה, רוסיה, הודו
 חברת אם:  פולקסווגן
 סיווג:  מכוניות שטח
 מרכב:  קרוסאובר עם 5 דלתות
 אורך:  4,639 מ"מ (דור ראשון). 4,663 מ"מ (דור שני)
 רוחב:  1,880 מ"מ (דור ראשון) 1,893 מ"מ (דור שני)
 גובה:  1,650 מ"מ (דור ראשון) 1,659 מ"מ (דור שני)
 משקל:  1,850 ק"ג
 בסיס גלגלים:  2,807 מ"מ (דור ראשון) 2,819 מ"מ (דור שני)
 מפרט טכני
 הילוכים:  6 הילוכים ידנים (דור ראשון) 6 הילוכים אוטומטים (דור ראשון) 8 הילוכים אוטומטים (דור ראשון) כפולת מצמדים בעלת 7 הילוכים (דור ראשון) 8 הילוכים אוטומטים (דור שני)
אאודי Q5 (באנגלית: Audi Q5) היא מכונית קרוסאובר בעלת חמישה מקומות, אשר מיוצרת משנת 2008, על ידי יצרנית הרכב הגרמנית אאודי. הרכב הוצג לראשונה ב-2008, בתערוכת הרכב של לוס אנג'לס, ויצא לפס ייצור בשנת 2009. בשנת 2010 הוצגה הגרסה ההיברידית לקרוסאובר, ובשנת 2016, הוצג הדור השני של הרכב. ה-Q5 הוא השני במשפחת Q של אאודי.
דור ראשון (2016-2008)

אאודי הציגה בתערוכת הרכב של לוס אנג'לס בנובמבר 2007 את מכונית הקונספט אאודי קרוס קבריולה קווארטו קונספט. דגם קבריולה, בעל 2 דלתות ומנוע בנפח 3.0 ליטר. באפריל 2008 הציגה החברה בתערוכת הרכב של בייג'ינג את האאודי Q5. הדגמים הראשונים כללו מנועי קוואטרו בנפח 2.0 ו-3.0 ליטרים. בארצות הברית, קנדה וברזיל נמכר הרכב עם מנוע 3.2 ליטרים. ייצור הרכב נעשה במפעלי החברה באינגולשטאדט, בהם נבנה קו ייצור בהשקעה של 300 מיליון אירו. מכירות הרכב החלו באירופה ברבעון האחרון של 2008. במרץ 2009 החלו המכירות בארצות הברית ובהמשך הרבעון השני החל הרכב להמכר גם במזרח התיכון ובהודו.
במהלך השנים הציגה אאודי מספר גרסאות קונספט של ה-Q5. במאי 2009 הוצג דגם הקאסטום קונספט, דגם בעל הספק של 402 כ"ס. עיצוב הרכב הספורטיבי כלל בלמים קרמיים, גג פנורמי, כיסאות ספורטיביים ומערכת שליטה אקטיבית בקול ממערכת הפליטה. מבחינה טכנולוגית צוידה המכונית במערכת סיוע בחנייה, מערכת שמירת נתיב, מצלמה קולית ומערכת הפעלה קולית. באוקטובר אותה שנה הוצגה בתערוכת רכב בברלין, גרמניה האאודי Q5‏ FCEV, המונע בטכנולוגיית תא דלק. בשנת 2008 הכריזה אאודי על כוונתה לייצר גרסה היברידית, תאריך היעד נדחה לשנת מספר פעמים והמכונית נמכרה לראשונה בשנת 2012. הדור הראשון הגיע לישראל בשנת 2012, והוצג למכירה במחיר 315,000 שקלים.
בשנת 2017, הוצגה הגרסה המקדימה של האאודי Q5, אשר כללה מנוע בנפח שלושה ליטרים שסיפק כ-177 כוחות סוס.
דור ראשון (2016-2008) > מתיחת פנים ב-2012

בשנת 2012 עבר הרכב מתיחת פנים שכללה עיצוב מחודש לפנסים הקדמיים והאחוריים. בנוסף, הוכנסו לשימוש מנועים חדשים בעלי הספק ויעילות משופרת. בנוסף, הוצע הרכב בשלוש גרסאות חדשות. גרסת הביצועים אאודי SQ5‏ DTI היא המכונית הראשונה מהגרסה הספורטיבית של אאודי (מודל S) עם מנוע דיזל. המכונית צוידה בתיבת הילוכים טיפטורוניק בעלת שמונה הילוכים ומאיצה מ-0 ל-100 קמ"ש בתוך 5.1 שניות. גרסת הדיזל יועדה לשוק האירופאי, בהמשך יצאה המכונית גם בגרסת בנזין המיועדת לארצות הברית, קנדה וסין. בשנת 2013 הציגה אאודי את גרסת האקסקוליסב קונספט, שכללה עיצוב מהודר ויוצרה ב-50 יחידות בלבד.
הגרסה השלישית, אאודי SQ5‏ TFSI‏ 3.0, כללה מנוע בנזין TFSI בנפח 3.0 ליטרים, אשר מספק כ-260 כוח סוס וכ-6,000 סיבובים לדקה. הרכב תוכנן במקור לארצות הברית, קנדה, רוסיה, הרפובליקה העממית של סין, יפן, סינגפור, דרום קוריאה, דרום אפריקה, מקסיקו, ברזיל, ארגנטינה, צ'ילה ואוקראינה, אך במרוץ השנים הוצא גם למדינות נוספות. בשנת 2015, הרכב הגיע לישראל, ועמד על 422,700 שקלים.
דור שני (2016-היום)

הדור השני של ה-Q5 נחשף בתערוכת הרכב בפריז בשנת 2016. שיווק הדור השני בצפון אמריקה החל בשנת 2018. הייצור לשווקים אלו עבר מאירופה למפעל שהוקם בפואבלה, מקסיקו. בתערוכת הרכב בבייג'ינג בשנת 2018 הוצג דגם האאודי Q5L שהיה בעל בסיס גלגלים ארוך יותר כ-88 מ"מ בהשוואה לגרסה הרגילה.
בניגוד לדור הקודם, בדור השני נמכרו בצפון אמריקה רק מנועי בנזין בנפח 2.0 ליטרים, שהציעו אותם נתוני האצה כמו מנוע ה-3.0 ליטרים הקודם, אך תוך שימוש בפחות דלק ופחות גזי פליטה. בעקבות פרשת דיזלגייט, לא נמכרו בשווקים הללו גרסאות הדיזל.
בשנת 2019 הוצגה אאודי Q5 55 TFSI e פלאג-אין, שכללה יחידת הנעה היברדית המשלבת בין מנוע TFSI בנפח 2.0 ליטרים המפיק 252 כ"ס, בשילוב עם מנוע חשמלי המאפשר תוספת של 143 כ"ס.
דור שני (2016-היום) > מתיחת פנים ב-2021

ביוני 2020 הוצגה מתיחת הפנים של הדור השני שנכנסה לדגמי Q5 החל משנת 2021. מתיחת הפנם באה לידי ביטוי בפנסים חדשים מלפים ומאחור, הפגושים קיבלו מראה ספורטיבי יותר והגריל הקידמו וחישוקי הגלגלים זכו לעיצוב חדש. בספטמבר הציגה אאודי את גרסת הקופה האאודי SQ5 ספורטבק. בתחילה שווק הדגם באירופה עם מנוע 2.0 ליטרים טורבו דיזל, המשולב במערכת מיקרו-היברידית. בהמשך הוצגה גרסת ה-SQ5 DTI ספורטבק אשר כללה מנוע V6 טווין-טורבו דיזל בנפח שלושה ליטרים, המצויד במגדש טורבו חשמלי ומגדש טורבו רגיל. המנוע מספק כ-341 כוחות סוס ומומנט כוח של 71.3 קילוגרמים. הגרסה הזו מאיצה מ-0 ל-100 קמ"ש ב-5.1 שניות, ומהירותה מוגבלת ל-250 קמ"ש.
הערות שוליים

↑  אאודי מציגה את ה-Q5 בלוס אנג'לס, באתר autoblog, ‏21 בנובמבר 2008
↑  אאודי Q5 משתחררת לייצור, באתר autoblog, ‏2009
↑  אאודי Q5 היברידית – פרטים ראשונים, באתר cartube, ‏10 בנובמבר 2010
↑  דור שני לאאודי Q5, באתר autocom, ‏16 במרץ 2017
↑  In Depth: Audi Cross Cabriolet quattro Concept, אאודי וורלד, 14 בנובמבר 2007
↑  2009 Audi Q5: 2008 Beijing Auto Show, באתר Inside Line, 20 באפריל 2008
↑  New Audi Q5 Confirmed For Production In Germany, באתר אוט וווד, 24 במאי 2006
↑  Wörthersee 2009: 408-hp Audi Q5 Custom Concept, באתר אוטו בלוג, 19 במאי 2009
↑  אאודי Q5 החדש בישראל – מחיר החל מ-315,000 שקל, באתר cartube, ‏19 בנובמבר 2012
↑  גרסה ספורטיבית לאאודי Q5, באתר cartube, ‏24 בנובמבר 2012
↑  אאודי SQ5: עכשיו גם בגרסת בנזין, באתר cartube, ‏08 בינואר 2013
↑  Audi SQ5 TDI Exclusive Concept will have limited 50-unit run, באתר אוטובלוג, 14 בספטמבר 2012
↑  אאודי SQ5 בישראל: מחיר החל מ-422,700 שקל, באתר cartube, ‏22 בפברואר 2015
↑  אאודי Q5 החדש נחשף בפריז, באתר cartube, ‏29 בספטמבר 2016
↑  היברידי: אאודי מציגה Q5 5TFSI e פלאג-אין, באתר cartube, ‏21 במאי 2019
↑  מתיחת פנים: 2021 אאודי Q5 החדש, באתר cartube, ‏29 ביוני 2020
↑  אודי Q5 ספורטבק 2021 נחשף, באתר קארטיוב, ‏26 בספטמבר 2020
↑  אודי SQ5 ספורטבק TDI נחשף, באתר קארטיוב, ‏26 בנובמבר 2020
דור ראשון
אאודי SQ5 DTI
אאודי Q5 דור שני
אאודי SQ5 TFSI 3.0 קווארטו
אאודי Q2

| --- | --- |

Q2 שנת 2017
 מאפיינים כלליים
 יצרן:  אאודי
 שנות ייצור:  2016-היום
 הרכבה:  גרמניה, סין ואלג'ריה
 חברת אם:  פולקסווגן
 סיווג:  מכוניות שטח/פנאי
 מרכב:  קרוסאובר עם חמש דלתות
 פלטפורמה:  פולקסווגן MQB
 אורך:  4,191 מ"מ
 רוחב:  1,794 מ"מ
 גובה:  1,508 מ"מ
 משקל:  1,205 ק"ג
 בסיס גלגלים:  2,601 מ"מ
 מפרט טכני
 מנוע:  מנוע בנזין 
 הילוכים:  שישה הילוכים ידניים או שבעה הילוכים אוטומטים
 מעצב:  מארק ליצ'ט
 
אאודי Q2 (באנגלית: Audi Q2) היא קרוסאובר (SUV) יוקרתית, בעלת חמישה מקומות שמיוצרת על ידי אאודי משנת 2016. ה-Q2 הוצגה לראשונה בתערוכת ז'נבה בשנת 2016, והגיעה לישראל בשנת 2016. ה-Q2 הוא הרביעי במשפחת Q של אאודי.
מפרט טכני

האאודי Q2 כוללת מנוע I4 צילינדרים בנפח 1,395 סמ"ק המספק כ-150 כוחות סוס. המכונית מאיצה מ-0 ל-100 קילומטרים לשעה בתוך 8.5 שניות ומגיעה למהירות מרבית של 212 קילומטרים לשעה.
דגמים

לאאודי Q2 שני דגמים: אאודי Q2 וה"אאודי SQ2". ה-SQ2 היא הגרסה הסורטיבית ל-Q2 הכוללת מנוע בנזין I4 צילנדרים טורבו בנפח 1,984 סמ"ק המספק כ-300 כוחות סוס ב-5,000 סיבובים לדקה. תיבת הילוכים רובוטית כפולת מצמדים בעלת שבעה הילוכים. המכונית מאיצה מ-0 ל-100 קמ"ש בתוך 4.8 שניות ומגיעה למהירות מרבית של 250 קילומטרים לשעה. ה-SQ2 נחשפה בתערוכת רכב בפריז ב-28 בספטמבר 2018.
דגמים > מתיחת הפנים ב-2021

בשנת 2021 עברה האאודי Q2 מתיחת פנים שהוסיפה מנוע וביצועים משופרים לגרסת הייצור ומתיחת פנים ל-SQ2.
המנוע החדש לQ2 הוא מנוע בנזין I4 צילנדרים טורבו בנפח 1,395 סמ"ק המספק כ-150 כוחות סוס ב-5,000 סיבובים לדקה. תיבת הילוכים ידנית בעלת שישה הילוכים או תיבת הילוכים אוטומטית בעלת שבעה הילוכים. המנוע מספק תאוצה מ-0 ל-100 קמ"ש בתוך 8.5 שניות ולמהירות מרבית של 212 קמ"ש. ה-Q2 הגיעה לישראל בשנת 2021.
אאודי Q2L אי-טרון

היא הגרסה החשמלית של ה-Q2 בעלת בסיס גלגלים יותר ארוך. היא מיועדת לשוק הסיני בלבד. היא הוצגה בתערוכת הרכב הבינלאומית של שאנגחאי באפריל 2019.
גלריה

אאודי Q2
אאודי SQ2
הערות שוליים

↑  אאודי חושפת את האאודי Q2, באתר קארטיוב, ‏01 במרס 2016
↑  אאודי Q2 נחת בישראל - מחיר החל מ- 179,900 שקל, באתר קארטיוב, ‏11 בדצמבר 2016
↑  קטן ומהיר: אודי SQ2 נחשף, באתר קארטיוב, ‏28 בספטמבר 2018
↑  מתיחת פנים: 2021 אודי Q2 החדש, באתר קארטיוב, ‏01 בספטמבר 2020
↑  אאודי Q2 החדש בישראל - מחיר החל מ-190,000 שקל, באתר קארטיוב, ‏16 בפברואר 2021
↑  אאודי חושפת בתערוכת הרכב של שנגחאי את ה Q2 L E-Tron המיועד לשוק הסיני, באתר EV Magazine | מגזין רכב חשמלי, ‏2019-04-29
מתיחת פנים 2021
NXT TakeOver: Chicago II

| NXT TakeOver: Chicago II>  הלוגו הרשמי של NXT TakeOver: Chicago II.מידע |
| --- | --- | --- |
ארגון: WWE
מותג(ים): NXT
תאריך: 16 ביוני 2018
עיר: רוזמונט, אילינוי
אולם: אולסטייט ארנה
מספר צופים: 11,000
שיר(י) הנושא: "Uncomfortable" בביצוע Halestorm "Painless" בביצוע Fozzy
ספונסר(ים): WWE Champions
סדרת אירועי שלם וצפה של ה-WWE
| באקלאש | :NXT TakeOver Chicago II | כסף בבנק |
סדרת אירועי NXT TakeOver
| New Orleans | :NXT TakeOver Chicago II | Brooklyn 4 |
סדרת אירועי NXT TakeOver: Chicago
| I | :NXT TakeOver Chicago II | — |
NXT TakeOver: Chicago II היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-16 ביוני 2018, באולם אולסטייט ארנה שבפרוורי שיקגו של רוזמונט, אילינוי וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע העשרים בסדרת אירועי NXT TakeOver.
חמישה קרבות התנהלו באירוע. בקרב המרכזי, תומאסו צ'אמפה ניצח את ג'וני גרגאנו בקרב רחוב בסגנון שיקגו. עוד ברשימת הקרבות, אליסטר בלאק ניצח את לארס סאליבן ושמר על אליפות ה-NXT, וריקושט ניצח את ולווטין דרים.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2018.
ב-25 באפריל בפרק של התוכנית NXT, אדם קול הגן בהצלחה על אליפות צפון אמריקה נגד אוני לורקאן. לאחר הקרב, חברי קבוצת The Undisputed Era הגיעו ותקפו את לורקאן. דני בורץ', חברו של לורקאן, הגיע כדי לעזור לו, אך נעצר על ידי קול. שבוע לאחר מכן, לאחר שפיט דאן ניצח את רודריק סטרונג כתוצאה מפסילה, לורקאן ובורץ' באו לעזרת דאן מתקיפה של חברי קבוצת The Undisputed Era. ב-16 במאי, דאן, לורקאן ובורץ' ניצחו את הקבוצה בקרב שלישיות. שבוע לאחר מכן, נקבע קרב זוגות בין חברי קבוצת The Undisputed Era ללורקאן ובורץ', שעל הכף יהיו מונחות חגורות אליפות הזוגות של NXT.
ב-30 במאי בפרק של התוכנית NXT, נודע שהמתאבק לארס סאליבן יהיה הטוען לכתר של אליסטר בלאק לאליפות ה-NXT. לאחר מכן, קרב בין השניים נקבע לאירוע TakeOver: Chicago II.
ב-NXT TakeOver: New Orleans, ג'וני גרגאנו ניצח את תומאסו צ'אמפה בקרב ללא סנקציות. ב-25 באפריל בפרק של התוכנית NXT, גרגאנו היה אמור לפגוש את אליסטר בלאק לקרב על אליפות ה-NXT, אך צ'אמפה תקף את גרגאנו כדי למנוע מהקרב הזה להתקיים. ב-16 במאי, אשתו של גרגאנו, קנדיס לאריי סטרה לצ'אמפה. בפרק של השבוע לאחר מכן, גרגאנו קרא לצ'אמפה לצאת החוצה אל הזירה, וקטטה החלה ביניהם כשבטעות צ'אמפה פוגע באשתו של גרגאנו. ב-30 במאי הוכרז על קיומו של קרב ביניהם באירוע.
ב-NXT TakeOver: New Orleans, ריקושט וולווטין דרים היו חלק מקרב הסולם אשר קבע את אלוף צפון אמריקה הראשון. ב-9 במאי בפרק של התוכנית NXT, ולווטין דרים התעמת עם ריקושט. קרב ביניהם נקבע לשבוע לאחר מכן, אך הקרב נגמר ללא תוצאה בשל התערבות של לארס סאליבן, שתקף את שני המשתתפים. ב-23 במאי, סאליבן התחרה נגד שניהם בקרב האנדיקאפ, כשדרים בוגד בריקושט ומאפשר לסאליבן לנצח. בפרק של השבוע לאחר מכן, ולווטין דרים איתגר את ריקושט לקרב באירוע שייערך בשיקגו.
ב-30 במאי בפרק של התוכנית NXT, שיינה בייזלר ניצחה את דקוטה קאי ולאחר הקרב תקפה את קאי עד שניקי קרוס הגיעה להציל את המצב. לאחר מכן, קרוס ברחה עם חגורת האליפות של בייזלר. שבועיים לאחר מכן, קרוס התעמתה שוב עם בייזלר, מה שהוביל לקביעת קרב בין השתיים לאירוע בשיקגו.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: נייג'ל מקגינס
צוות השידור באנגלית: פרסי ווטסון
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: קיילה ברקסטון
שופטים: די איי ברואר
שופטים: אדי אורנגו
שופטים: דרייק וורץ
שופטים: דארל שארמה
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: פאט מקאפי
אירוע > קרבות מקדימים

האירוע נפתח עם הקרב של חברי קבוצת The Undisputed Era (קייל אוריילי ורודריק סטרונג) שמי שהתלווה אליהם לזירה היה אלוף צפון אמריקה, אדם קול, נגד אוני לורקאן ודני בורץ' על אליפות הזוגות של NXT. אוריילי וסטרונג ניצחו ושמרו על חגורות האליפות לאחר שביצעו על לורקאן את מהלך ה-Total Elimination.
לאחר מכן, ריקושט התחרה נגד ולווטין דרים. ריקושט ביצע את מהלך הסנטון 630º כדי להשיג את הניצחון.
בקרב השלישי של הערב, שיינה בייזלר הגנה על אליפות הנשים נגד ניקי קרוס. לקראת סיום הקרב, בייזלר ביצעה את מהלך ההכנעה, קיריפודה קלאץ', על קרוס. בעודה נמצאת במהלך הכנעה זה, קרוס התעלפה, השופט הורה להפסיק את הקרב, ובכך בייזלר הגנה בהצלחה על התואר לאחר שניצחה כתוצאה מהכנעה טכנית.
בקרב הלפני אחרון, אליסטר בלאק הגן על תואר אליפות ה-NXT נגד לארס סאליבן. הקרב הסתיים כשסאליבן ביצע את מהלך הסיום שלו, פריק אקסדנט, אך בלאק הצליח לחמוק ולבצע את מהלך הסיום שלו, ה"מיסה השחורה", פעמיים כדי להגן בהצלחה על התואר שלו, במה שנחשב כהפסד הבכורה של סאליבן ב-NXT כתוצאה מהצמדה.
אירוע > הקרב המרכזי

הקרב המרכזי של הערב הפגיש את ג'וני גרגאנו לקרב רחוב בסגנון שיקגו מול תומאסו צ'אמפה. לפני שגרגאנו ביצע את כניסתו לזירה, אשתו, קנדיס לאריי, עצרה אותו ונתנה לו קב כדי שישתמש בו כנשק במהלך הקרב. גרגאנו וצ'אמפה נלחמו ברחבי האולם, שם גרגאנו ביצע את מהלך הקרוסבאדי על צ'אמפה מאחד היציעים. גרגאנו בעוד צווארו עטוף בכיסא, נשלח על ידי צ'אמפה אל מדרגות הזירה ולאחר מכן פגע בו עם פח אשפה. גרגאנו החל לתקוף את צ'אמפה בעזרת חגורת עור ולאחר ביצע את הסופרקיק על צ'אמפה כשראשו נמצא בתוך פח אשפה. צ'אמפה ביצע את מהלך ה-Project Ciampa ולאחר מכן את תרגיל הברך הגבוהה, הצמיד את גרגאנו, אך האחרון הצליח לחמוק מספירת שלוש. צ'אמפה החל להשתמש במספריים כדי לחתוך את החוטים המחברים את רצפת הזירה, עד למצב שצ'אמפה חשף חלק מהזירה והשאיר בו רק את קרש העץ. גרגאנו שם לעצמו למטרה לפגוע ברגל של צ'אמפה, כאשר הוא תקף אותו בעזרת כיסא. לאחר מכן, צ'אמפה השיג את השליטה והצליח לבצע את מהלך ההכנעה של גרגאנו, הגרגאנו אסקייפ, אך גרגאנו הצליח לצאת ממהלך זה. צ'אמפה תקף את גרגאנו בעזרת קב, אך גרגאנו הצליח לצאת מספירת שלוש. צ'אמפה גרר את גרגאנו אל מחוץ לזירה, לאזור כניסת המתאבקים, כך שהוא הוריד מהאצבע של גרגאנו את טבעת החתונה שלו, ירק עליה והשליך אותה הרחק מהמקום. כל זה לא עזר לצ'אמפה כשגרגאנו הצליח לבצע מהלך כשצ'אמפה נשלח אל תוך שני שולחנות. בעוד שהצוות הרפואי ניסה להוציא את צ'אמפה על אלונקה אל מחוץ לאולם, גרגאנו תקף את הצוות ואת צ'אמפה וגרר אותו אל אזור הזירה. גרגאנו ביצע את מהלך ההכנעה שלו, כשצ'אמפה נכנע, אך השופטים הכריחו את גרגאנו להניח לצ'אמפה, מה שהוביל את גרגאנו לתקוף את השופטים. גרגאנו השתמש באזיקים כדי לקשור את ידיו של צ'אמפה ולאחר מכן תקף אותו בסדרת מהלכי סופרקיק, בעודו נמצא במצב כריעה. גרגאנו ביצע שוב את מהלך ההכנעה שלו, הגרגאנו אסקייפ, אך עוד שופטים הגיעו כדי לכפות על גרגאנו לשחרר את צ'אמפה מהמהלך, כשעוד פעם גרגאנו תקף את השופטים. צ'אמפה הפיק תועלת מהמצב בו דעתו של גרגאנו עסוקה בטיפול בשופטים והצליח לבצע את מהלך ה-DDT על החלק של קרש העץ החשוף, אותו חשף בתחילת הקרב. לאחר מכן, צ'אמפה בידיים כבולות באזיקים הצליח להצמיד את גרגאנו לניצחון.
תוצאות

| מס' | תוצאות | התניות | זמן |
| --- | --- | --- | --- |
| 1 | The Undisputed Era (קייל אוריילי ורודריק סטרונג) (א) ניצחו את אוני לורקאן ודני בורץ' | קרב זוגות על אליפות הזוגות של NXT | 16:00 |
| 2 | ריקושט ניצח את ולווטין דרים | קרב יחידים | 22:10 |
| 3 | שיינה בייזלר (א) ניצחה את ניקי קרוס בהכנעה טכנית | קרב יחידים על אליפות הנשים של NXT | 09:25 |
| 4 | אליסטר בלאק (א) ניצח את לארס סאליבן | קרב יחידים על אליפות ה-NXT | 14:07 |
| 5 | תומאסו צ'אמפה ניצח את ג'וני גרגאנו | קרב רחוב בסגנון שיקגו | 35:29 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  אירוע הטייקאובר של NXT ייערך בשיקגו
↑  אוריילי וסטרונג ניצחו את לורקאן ובורץ' ושמרו על חגורות האליפות
↑  ריקושט ניצח את ולווטין דרים
↑  שיינה בייזלר ניצחה את ניקי קרוס בקרב על תואר אליפות הנשים
↑  בלאק ניצח את סאליבן ושמר על אליפות ה-NXT
↑  צ'אמפה ניצח את גרגאנו בקרב רחוב
אבאוהם

אַבְּאוֹהְם היא יחידה אלקטרומגנטית של התנגדות חשמלית ביחידות emu-cgs. כאשר זרם חשמלי של 1 אבאמפר זורם דרך התנגדות של 1 אבאוהם, המתח החשמלי על פני הרכיב החשמלי הוא 1 אבוולט. אבאוהם אחד שקול ל- 10^{-9} אוהם.
ראו גם

יחידות מידה על שם אישים
לקריאה נוספת

The McGraw Hill Dictionary Of Scientific and Technical Terms, ISBN 0-07-045257-1.
System Divide

| --- | --- |

לוגו הלהקה
 מקום הקמה:  בלגיה 
 מוקד פעילות:  ישראל ישראל, בלגיה בלגיה, ארצות הברית ארצות הברית
 תקופת הפעילות:  מ-2008
 זרם:  מטאל
 סוגה:  דת' מטאל מלודי, מטאל גותי, מטאלקור
 חברת תקליטים:  מטאל בלייד
 www.oraclescult.com
 חברים
 מירי מילמן סוון דה קלאווה קול מרטינז מייקל וילסון אנדראו לנת' מייק הלר
 חברים לשעבר
 מירי מילמן 
 
System Divide (בעברית: "המערכת מפצלת", תעתיק סיסטם דיווייד) היא להקת דת' מטאל מלודי, שהוקמה על ידי בני הזוג מירי מילמן (ישראל) וסוון דה קלאווה (בלגיה), יחד עם חברים נוספים מארצות הברית.
היסטוריה

הלהקה התחילה לעבוד לקראת הקיץ בשנת 2008, בתחילה כפרויקט צדדי של הזוג הצעיר מירי מילמן וסוון דה קלאווה (במקביל סולן להקת אבורטד הבלגית, ובין היתר עבד בעבר עם להקות נוספות כגון להקת הורקור הישראלית).
הפרויקט הפך ללהקה מספר חודשים מועט לאחר שמירי מילמן נפרדה במהלך שהסעיר את סצנת המטאל בישראל, מלהקת המטאל גותי-מתקדם דיסטורטד, שם הייתה הסולנית. בהצהרה הרשמית של מירי על עזיבתה מדיסטורטד, הסבירה מירי כי דיסטורטד הפכה לחלק ממשי מחייה, ולמעין משפחה שלה, וכעת היא מרגישה צורך ליצור חוויות וחומרים שקשורים אליה, ולא אל דיסטורטד. בין היתר בהצהרה זו חשפה מירי לראשונה כי היא ובעלה, התחילו בעבודה על אלבום חדש עם חברים נוספים מארצות הברית.
בתחילת העבודה על סיסטם דיווייד, סוון ומירי צירפו ללהקה את קול מרטינז, ומייק הלר, שניהם מארצות הברית, והחלו לעבוד על EP הבכורה שלהם. מעט לאחר מכן צירפו את הבסיסט אנדראו לנת', אף הוא מארצות הברית.
היסטוריה > "The Collapse" - מיני אלבום הבכורה

בסוף שנת 2008, הקליטה הלהקה את EP הבכורה שלה. את המילים לשירים ב-EP כתבו קול מרטינז, אנדראו לנת', מירי מילמן וסוון דה קלאווה.
קול מרטינז, בנוסף להיותו גיטריסט הוא גם מפיק, ולכן הקליט את הגיטרות, הבאס, והסאמפלים בסטודיו שלו.
מייק הלר המתופף הקליט את התופים במרתף של סוון ומירי, אשר שם יש למייק אולפן שהוא משתמש בו כדי להקליט ללהקות שונות.
את השירה הקליטו סוון ומירי באולפן בתל אביב.
לאחר ההקלטות שלחו חברי הלהקה את החומרים אל המעבד המוזיקלי ג'ייקוב הנסן (שעבד בין השאר עם אבורטד ו-Prey For Nothing), אשר חיבר את ההקלטות למיקס ניסיון. חברי הלהקה היו מרוצים, והחליטו להמשיך לעבוד עם ג'ייקוב גם באלבום הבכורה. ב-17 במאי 2009, שוחרר ה-EP תחת השם "The Collapse".
היסטוריה > העבודה על אלבום הבכורה - "The Conscious Sedation", והופעת הבכורה

זמן קצר לאחר שחרורו של EP הבכורה, נוסף ללהקה הגיטריסט ג'וזף ספילר, איתו המשיכה הלהקה לעבודה על אלבום הבכורה שלהם.
מעט לאחר מכן, שמעה חברת ההקלטות "מטאל בלייד" את ה-EP של הלהקה, והתרשמה מאוד מעבודת הלהקה, והחתימה אותם על חוזה לעבודה על חמישה אלבומים באורך מלא.
הלהקה נכנסה לאולפן ההקלטות של המפיק וחבר הלהקה קול מרטינז, וביחד עם המעבד ג'ייקוב הנסן, המשיכו לעבוד על אלבומם הראשון. את המילים לשירים באלבום זה כתבו סוון דה קלאווה, מירי מילמן, ומייק הלר.
באוגוסט 2009, צילמה הלהקה את הווידאו-קליפ הראשון שלה לשיר "The Apex Doctrine" מתוך ה-EP הראשון שלה, בשיתוף עם הבמאי קווין קאסטר, בברוקלין, ניו יורק. הקדימון לווידאו-קליפ שוחרר ב-17 בנובמבר 2009, אך מאז עוד לא פורסם הקליפ, ולא הוזכר עוד על ידי הלהקה. רק זמן רב לאחר מכן ב-21 ביולי 2010, בהופעת הבכורה של הלהקה, הזכירה סולנית הלהקה, מירי מילמן את הקליפ ואמרה שהיא מקווה שהוא ישתחרר בקרוב. ואכן, לאחר שבוע נוסף, פורסם בעמוד הפייסבוק של הלהקה כי הקליפ ישוחרר ב-23 באוגוסט.
מאוחר יותר הודיעה הלהקה על עזיבתו של הגיטריסט ג'וזף ספילר, שעזב לפני ההקלטות הסופיות לאלבום, ובמקביל על הצטרפותו של הגיטריסט מייקל וילסון (חבר לשעבר בלהקת "אביגייל וויליאמס").
בשלב מסוים בעבודה על האלבום עם המפיק ג'ייקוב הנסן, העבודה לא הסתדרה כראוי על ידי שני הצדדים, ולכן עברה הלהקה לעבוד עם מפיק חדש, ג'יימס מרפי, אשר מפורסם בסצנת המטאל בעולם בזכות עבודותיו הן כמפיק והן כגיטריסט (בין היתר עבור אוביטוארי, דת' ו-טסטמנט).
ב-2 ביוני 2010, הודיעה הלהקה כי סיימה לעבוד על האלבום, וכי הוא צפוי להתפרסם ב-14 בספטמבר 2010.
את הופעת הבכורה של הלהקה בחרה הלהקה לעשות בישראל, ב-21 ביולי 2010, במועדון הבארבי בתל אביב, במסגרת פסטיבל הסאמר קארנג'.
הלהקה סיפקה הופעת בכורה מרשימה, שכללה את כל השירים מה-EP וכן מספר שירים חדשים מהאלבום שצפוי להתפרסם ב-14 בספטמבר, אשר חלקם הושמעו לראשונה בהופעה זו. באותו ערב הופיעה הלהקה לצד להקת אבורטד הבלגית, ולצד להקות מטאל ישראליות אשר מובילות את סצנת המטאל בישראל כדוגמת הורקור, The Fading, פנטום פיין, ועוד.
לאחר הופעת הבכורה בישראל, ללהקה מתוכנן סיבוב הופעות בקנדה שימנה כ-15 הופעות, ביחד עם להקת אבורטד הבלגית, מ-19 באוגוסט ועד ל-6 בספטמבר 2010.
סגנון מוזיקלי והשפעות הלהקה

הסגנון המוזיקלי של סיסטם דיווייד מורכב למדי, ומשלב ז'אנרים רבים. בין היתר ניתן להבחין בדת' מטאל מלודי, מטאל גותי, מטאל סימפוני, מטאל אלטרנטיבי, מטאל מתקדם, דום מטאל, ואף חומרים שמזכירים מטאלקור.
בנוסף, משלבת הלהקה אלמנטים של מוזיקה אלקטרונית, ואף מירי מילמן אמרה בראיון כי הדבר מוסיף לסגנון ה"מודרני" של הלהקה.
לאור הסגנון הבלתי-מוגדר והמעורפל של הלהקה, אף בשלב זה שהלהקה עוד מוגדרת בחיתוליה, יש מבקרים שמדברים על פריצת דרך, לפחות בתחום הסגנון המוזיקלי.
כמו כן, על עטיפת ה-EP הראשון של הלהקה, הדביקה הלהקה מדבקה המתייגת את סוגת האלבום כז'אנר חדש שנקרא "מטאל קיצוני מודרני".
הלהקה הושפעה מלהקות רבות, ובריאיון למגזין "מטאליסט", אמרה מירי מילמן שהסגנון המוזקלי שלהם מזכיר ומושפע מלהקות כמו "סליפנוט", "אופת'", "סוילוורק", "לקונה קויל", "דימו בורגיר", "קטטוניה", ו-"Chimaira".
ליריקה ואדיאולוגיה

כשמתעמקים במילים של שירי הלהקה, ניתן להבחין כי הטקסטים מדברים על נושאים חברתיים שונים, ערכי החברה והציוויליזציה, שבירת מוסכמות, מימוש הפוטנציאל החבוי בכל אחד ואחד, משמעות החיים והארה.
בשיר הראשון מתוך אלבום הבכורה של הלהקה, Purity In Imperfection (בתרגום חופשי: "טוהר השלמות"), ניתן להבחין ברמת הטקסט הגבוהה של הלהקה, וכמובן באידאולוגיה שסיגלה לעצמה הלהקה, בנוגע לטקסטים שמרבים לעסוק בערכים ובמשמעויות של החיים.
להלן קטע מהשיר:
| --- | --- |
Striving for a life of perfection: השאיפה לחיים של שלמות
unable to see what we realy are: היכולת לראות מה אנחנו באמת
convince ourselves that there is a point to breathe: שכנוע עצמי כי יש סיבה לחיות

A vision of salvation that keeps us striving for the cause: חזון השלמות שמחזיק אותנו חותרים למטרה
is it pointless? devoid of hope: זה חסר טעם? נטול תקווה
incomplete is to die and perfection is life: המוות הוא פגום והשלמות היא החיים
telling lies despite yourself is fodder for the weak: לשקר לעצמך זהו מספוא החלשים
משמעות שם הלהקה

בראיון משותף שסיפקו סוון ומירי למגזין "מטאליסט" באפריל 2009, סיפרו הזוג אודות שם הלהקה, System Divide, והסבירו את משמעותו העמוקה. השם מדבר על כך שהעולם מתנהל על-פי שגרה מסוימת, מערכת ("System"), שמכתיבה לאוכלוסייה בכל יום מה כל אדם צריך לעשות. אולם, יש אנשים שאינם טוב להם עם מערכת זו, ובמקום "להידרדר" בעקבות השגרה, הם מחליטים לשבור את המערכת, ולפצל את החיים שלהם מהשגרה בשביל ללכת לפי דרכם האישית (המילה "Divide" משמעותה "מחלוקת" או "פיצול"). חברי הלהקה הסבירו כי הם מאמינים בלקיחת אחריות על המעשים, בעצמאיות, ובשבירת מוסכמות בשביל לממש את הפוטנציאל שבכל אדם, אליו יגיע רק אם ילך עם האמת הפנימית שלו ולא ייגרר אחרי החברה, כך לדבריהם.
חברי הלהקה > חברים נוכחיים

סוון דה קלאווה - סולן גראולינג.
מירי מילמן - סולנית.
מייקל וילסון - גיטריסט ראשי.
קול מרטינז - גיטרות, סמפלים.
אנדראו לנת' - גיטרה בס.
מייק הלר - תופים וכלי הקשה.
חברי הלהקה > חברים לשעבר

ג'וזף ספילר - גיטריסט ראשי.
דיסקוגרפיה > מיני אלבומים

2009 - The Collapse
דיסקוגרפיה > אלבומים

2010 - The Conscious Sedation